दिवाली से पहले PMC Bank के ग्राहकों के लिए खुशखबरी, 25,000 की जगह अब निकाल सकेंगे 40 हजार रुपये  
दिवाली से पहले RBI ने PMC बैंक के ग्राहकों को दी राहत 
रिजर्व बैंक ने निकासी की सीमा बढ़ाई
अब 25,000 की जगह 40,000 निकाल सकेंगे लोग
Reserve Bank of India enhances withdrawal limit for depositors of Punjab and Maharashtra Cooperative (PMC) Bank Ltd to Rs 40,000. pic.twitter.com/XQu97wLx7L

बता दें कि इससे पहले आज ही मुंबई की एक अदालत ने पीएमसी बैंक घोटाले मामले में हाउसिंग डेवलपमेंट इंफ्रास्ट्रक्चर लिमिटेड (एचडीआईएल) के चेयरमैन एवं प्रबंध निदेशक राकेश वाधवन तथा उनके बेटे सारंग और बैंक के पूर्व चेयरमैन वरयाम सिंह की पुलिस हिरासत 16 अक्टूबर तक बढ़ा दी थी. सैकड़ों की संख्या में जमाकर्ता इस मामले को 'सफेदपोश अपराध' ठहराते हुए अदालत के बाहर प्रदर्शन कर रहे हैं. वे आरोपियों के खिलाफ सख्त कार्रवाई और अपना पैसे जल्द से जल्द वापस दिलाए जाने की मांग कर रहे हैं.
पंजाब एंड महाराष्ट्र कोऑपरेटिव (PMC) बैंक मामले में पुलिस ने तीनों आरोपियों को सोमवार को महानगर मजिस्ट्रेट के समक्ष पेश किया. मामले की जांच कर रही मुंबई पुलिस की आर्थिक अपराध शाखा ने तीनों की हिरासत बढ़ाने की मांग की. मजिस्ट्रेट एसजी शेख ने पुलिस की अर्जी पर विचार करते हुए तीनों की हिरासत 16 अक्टूबर तक के लिए बढ़ा दी है. पीएमसी बैंक में 4,355 करोड़ रुपये के घोटाले में शामिल होने के आरोप में वाधवन और उनके बेटे को तीन अक्टूबर और सिंह को पांच अक्टूबर को गिरफ्तार किया था.